اېردوغا‌ن اروپا نینگ تورکيه‌گه نسبتاً مناسبتینی تنقید قیلدی
تورکيه اساسی قاونو محکمه سی نینگ تشکیل تاپگنیگه 55 ییل تۉلدی.
شو مناسبت بیلن ایستانبولده طنطنه‌لی مراسم اۉتکزیلدی.
مراسمده تورکيه جمهور رئیسی رجب طیب ایردوغان سۉزگه چیقدی.
او سۉزله‌گن نطقیده، 16 اپرېل کونی بۉلیب اۉتگن رفراندومدن سۉنگ، اروپا نینگ تورکيه‌گه بۉلگن مناسبتینی تنقید قیلدی.
«تورکيه دېموکرا‌تیک و حقوقي دولت بۉلیش یۉلیده‌گی قطعيلیگینی 15 جولای واقعه‌لریده تۉلیق اثباتله‌گن مملکت حسابلنه‌دی. شو نینگ اوچون اروپا اتفاقی بیلن بیر قطارده، بعضی دولت و تشکیلاتلر نینگ رفراندوم نتیجه‌لرینی بهانه‌ قیلیب دولتیمیز نینگ دېموکرا‌تیک قدریتلرینی حساب-کتاب قیلیشیگه یۉل قۉیمه‌یمیز. تورک خلقی مستقل اراده‌سی بیلن رفراندومده آواز بېردی. برچه‌ بونگه حرمت کۉرسه‌تیشگه مجبوردیر»،-دېیه تأکیدله‌دی رجب طیب ایردوغان.
ایردوغان اروپا کېنگشی پارلمنترلر شوراسی تامانیدن آلینگن سیاسي قرارگه دایر شونده‌ی دېدی:
«فرا‌نسيه فوق العاده‌ حالت رېژیمی پیتیده سیلاو اۉتکزگچ، آوازینی چیقرمه‌گنلر، تورکيه‌ده دولتگه قرشی تۉنتروو تشبثی صادر بۉلگنی سببلی فوق العاده‌ حالت رېژیمی جاري اېتیلگنده بیزنی تېکشیروودن اۉتکزیشی کتّه‌ عیبدیر و خطادیر. تاریخ اېنگ کتّه‌ حکمدیر. بو کونلر هم اۉتیب کېته‌دی، لېکن تۉغریلر و ینگلیشلر همیشه‌ آشکار بۉلیب قاله‌وېره‌دی. بیز تورکيه صفتیده تۉغری یۉلیمیزدن اده‌شمه‌یمیز»،-دېیدی تورکيه جمهور رئیسی رجب طیب ایردوغان.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
